Politivennen, 1808-01-01
Uforgribelige Yttringer i Anledning af Sneens Bortførelse fra Fortogene og Gaderne. (Efter Jndsendt). Enhver som føler, hvormeget Renliglighed i en Stad bidrager til Sundhed og Behagelighed, paaskjønner ogsaa fuldeligen, at vort aarvaagne Politi i de senere Aar har fornyet og nøje overholdt den Anordning, at ingen maa kaste Fejeskarn m. v. paa Gaden, men at saadant skal lægges umiddelbar paa Vognen, naar Skrallen høres, Jngen miskjender heller Politiets Nidkjærhed, naar det tilholder enhver HusEjer, at kaste den nyfaldne Sne fra sit Fortog ud paa Gaden. Det være imidlertid Jndsenderen af dette tilladt, i denne Henseende at fremsætte følgende Yttringer: Hensigten af Sneens Bortførelse fra Fortoget kan ej være anden, end at tilvejebringe sikkrere og bekvemmere Vej for de Gaaende; men Jndsenderen troer, at Hensigten ikke efter ønske opnaaes, thi det er langt farligere, at gaae paa de bare Stene, end naar disse ere belagte med sammentraadt Sne; herpaa gaaer man som paa et Gulvteppe, og er langt mindre da udsat for at glide. - Til Bevis herpaa anføres, at saare mange forlade det fejede Fortog og søge Midten af Gaden, hvor man imidlertid ofte forulejliges af Vogne og Kaner; og er det da saameget mere vanskeligt at komme til Side, naar her er en Vold af den Sne, som er kastet fra Fortoget. Der kan maaskee med Føje indvendes, at Fortoget ved indfaldende Tøvejr bliver alt for slemt at passere, naar Sneen bliver liggende; dette indrømmes, og derfor vil det og være nyttigt og nødvendigt, at Sneen da uopholdelig opbrydes og udkastes paa Gaden, hvornæst Fortoget maatte fejes rent; men det er og afgjort, at den sammentraadte Sne ved indfaldende Tøvejr bliver meget løs, og at man da kan udrette mere i en halv Time ved Opbrydning m. v., end i flere Timer i Frostvejr Jndsenderens Raad er derfor, at man od Sneen ligge paa Fortoget indtil Tøvejr indtræffer, og da uopholdelig udkastede den. Jhenseende til Sneens Bortkørsel fra Gaderne være det tilladt at fremsætte følgende: Jndsenderen formener, at Stenbroen lider meget mere i stræng Frost, naar Sneen bortføres, end naar den bliver liggende. Naturen gav Jorden dette Dække mod Frosten. - Jndsenderen troer at have bemærket, at Stenbroen i de senere Aar, da Bortkørsel af Sneen overholdes, har faaet hist og her Jndstyrtninger (noget ligt Tællegrøften i Norge), hvilket han ej erindrer at have fundet Sted tilsorn paa Kjøbenhavns Gader, medens Sneen blev liggende. - Ved den blanke Frost løsnes Stenene, de hæve sig og falde sammen, og Stenbroen beskadiges. - Det er ogsaa behageligere at køre, endog paa Hjul, paa de med Sne belagte, end paa de blanke Gader; Vognene lide langt mindre paa hine end paa disse. Derimod kan indvendes, at der meget let bliver Huller i Sneen, som kan foraarsaage, at Vognene enten slingre eller endog kunne vælte; - for at forebygge dette kunde anordnes, at enten enhver Hus Ejer, uden for sit Huses Længde indtil Midten af Gaden, eller og, som var billigere, de, som nu bortkøre Sneen, skulde opfylde alle Hulheder og jævne dem, hvortil kunde tages Fyld ved at ophugge Rendestenene eller paa Siden af Gade, dog uden derved at foranledige nye Væltninger. - Maaskee kunde saadan Udjævning end bedre bevirkes, naar der blev kastet en Spand Vand i saadant opfyldt Hul. Naar man overvejer, hvor meget overordentligt Arbejde Vognmændshestene for kort Tid siden have havt, og da man ikke kan vide hvor meget Arbejde, der forestaaer dem til Foraaret og Sommeren, saa maa man ønske, at de maatte erholde al den Hvile, som muligt, og at de maatte forskaanes for alt Arbeide som kan undværes. Ovenfor er anmældt, at det maaskee i llere Henseender var gavnligt, at Sneen blev liggende paa Gaden; og selv ved indfaldende Tøvejr indsees det ikke, at Sneen er i samme Forhold skadelig paa Gaden som dens Bortkørsel er vanskelig og byrdefuld. Naar kun Fortogene da holdes rene for de Gaaende, saa bryder det de Kørende kun lidet, om de køre i en Tomme meere eller mindre Vand. - " Jndsenderen troer det hensigtsmæssigt og tilstrækkeligt, at i saa Fald alle Rendestene bleve godt ophuggede, og det optøede Vand fra Gaden vel afledet, saa at Vandet havde det meest mulige Løb, saaledes bortløber i en Formiddag langt meere Vand end, der med største Anstrængelse kan bortkøres i flere Dage. - Kørselen bryder snart Jsen paa Solsiden, og den vil meget hastig aftage, naar der kun drages tilbørlig Omsorg for, at intet Vand bliver staaende, som ellers vil fryse igjen om Natten. - Endvidere kunde maaskee anordnes, at alle Vogne, naar Jsen saaledes var opkørt paa den ene Side af Gaden, stedse skulde føre paa den anden Side, hvor Jsen endnu ligger, derved vilde ogsaa den brydes, og man kunde da om Foraaret lade den henkaste paa Solsiden til end hastigere Smeltning. - Naar tillige betragtes, hvormegen Sne der fortæres af Sol og Luft, saa troer man det vil indsees, hvor langt lettere det her foreslagne, end det nuværende Arbejde, vilde være. Der kunde maaskee gælde Undtagelser, i Henseende til det Ovenanførte, i snævre Gader, hvor ingen Sol kan virke; der anvende man da den nu brugelige Opbrydning og Bortkørsel. Jndsenderen henstiller saaledes ærbødig disse Forslag til gunstig Overvejelse, og vover allene her endnu at yttre, at han formener de maaskee kunne fortjene saamegen Opmærksomhed, at dermed blev i det mindste anstillet et Forsøg i en eller anden reel Gade, hvor Færselen er hyppig; Erfaring vilde da bedst overtyde om, hvorvidt de vare anvendelige eller ikke.